সামাজিক যোগাযোগ মাধ্যম বলতে ফেসবুক, টুইটার, ইউটিউব, স্কাইপে, গুগল প্লাস, ইমো, ভাইবার, লিংকডইন, উইচ্যাট, ইনস্টাগ্রাম, পিন্টারেস্ট, হোয়াইটসঅ্যাপ প্রভৃতিকে বুঝি আমরা। আমাদের দেশে উল্লেখিত সব সার্ভিসই বর্তমানে চালু রয়েছে। কিন্তু এসব মাধ্যম ব্যবহারের কোনো নীতিমালা দেশে নেই। একটি মোটামুটি মানের নীতিমালা করা হয়েছে সরকারি প্রতিষ্ঠানের কর্মকর্তা-কর্মচারীদের জন্য। ২০১৬ সালের ১৬ মার্চ ‘সরকারি প্রতিষ্ঠানে সামাজিক যোগাযোগ মাধ্যম ব্যবহার নির্দেশিকা-২০১৬’জারি করে সরকার। মন্ত্রীপরিষদ বিভাগ থেকে জারি করা এই নির্দেশিকায় এসব সার্ভিসকে আওতাভুক্ত করা হয়েছে। এর বাইরে কোনো পর্যায়ের জন্য ‘ব্যবহার নির্দেশিকা’ বিধি কিংবা নীতিমালা কোনোটাই নেই।|